ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Οκτωβρίου 1993 για τον καθορισμό ενδεικτικής ανά κράτος μέλος κατανομής των πιστώσεων αναλήψεως υποχρεώσεων των διαρθρωτικών ταμείων και του ΧΜΠΑ στο πλαίσιο του στόχου αριθ. 1 ο οποίος προσδιορίζεται από τον κανονισμό (ΕΟΚ) αριθ. 2052/82 του Συμβουλίου

(93/589/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 όσον αφορά την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών μέσων (1), όπως τροποποιήθηκε από τον κανονισμό (ΕΟΚ) αριθ. 2081/93 (2), και ιδίως το άρθρο 12 παράγραφος 4,

Εκτιμώντας:

ότι το άρθρο 12 παράγραφος 2 του εν λόγω κανονισμού ορίζει ότι καταβάλλονται σημαντικές προσπάθειες συγκέντρωσης πόρων του προϋπολογισμού οι οποίοι πρόκειται να διατεθούν στις περιφέρειες με αναπτυξιακή καθυστέρηση που καλύπτονται από το στόχο αριθ. 1 και ότι οι διαθέσιμοι προς ανάληψη πόροι υπέρ των περιφερειών αυτών ανέρχονται σε 96 346 εκατομμύρια Ecu, σε τιμές 1992, για την περίοδο 1994-1999-

ότι το Συμβούλιο εξέδωσε, στις 30 Μαρτίου 1993, τον κανονισμό (ΕΟΚ) αριθ. 792/93 (3) για τη θέσπιση ενός χρηματοδοτικού μέσου συνοχής-

ότι ο κανονισμός αυτός προβλέπει τη χρηματοδοτική συνεισφορά της Κοινότητας σε έργα που εκτελούνται σε τέσσερα κράτη μέλη, δηλαδή την Ελλάδα, την Ισπανία, την Ιρλανδία και την Πορτογαλία-

ότι το άρθρο 12 παράγραφος 3 του κανονισμού (ΕΟΚ) αριθ. 2052/88 ορίζει ότι, και για τα τέσσερα κράτη μέλη τα οποία αφορά το χρηματοδοτικό μέσο συνοχής, η αύξηση των πιστώσεων αναλήψεως υποχρεώσεων των διαρθρωτικών ταμείων πρέπει να επιτρέπει το διπλασιασμό, σε πραγματικές τιμές, των αναλήψεων υποχρεώσεων στο πλαίσιο του στόχου αριθ. 1 και του χρηματοδοτικού μέσου συνοχής, από το 1992 έως το 1999-

ότι το Ευρωπαϊκό Συμβούλιο που συνήλθε στο Εδιμβούργο στις 11 και 12 Δεκεμβρίου 1992 αποφάσισε ότι αυτό θα έχει ως συνέπεια τη χορήγηση ποσού 85 περίπου δισεκατομμυρίων Ecu σ' αυτά τα τέσσερα κράτη μέλη, κατά την περίοδο 1993-1999- ότι, συνεπώς, για την περίοδο 1994-1999, μη λαμβανομένου υπόψη του 1993 και του χρηματοδοτικού μέσου συνοχής, οι πιστώσεις αναλήψεως υποχρεώσεων για τα διαρθρωτικά ταμεία και το ΧΜΠΑ ανέρχονται για τα τέσσερα αυτά κράτη μέλη σε 61 505 περίπου εκατομμύρια Ecu σε τιμές 1992-

ότι το πρώτο εδάφιο του άρθρου 12 παράγραφος 4 του εν λόγω κανονισμού διευκρινίζει ότι η Επιτροπή προβαίνει, με διαφανείς διαδικασίες, σε ενδεικτική ανά μέλος κατανομή για καθέναν από τους στόχους αριθ. 1 ώς 4 και 5β) των πιστώσεων αναλήψεως υποχρεώσεων των διαρθρωτικών ταμείων, λαμβάνοντας απολύτως υπόψη, όπως και κατά το παρελθόν, τα εξής αντικειμενικά κριτήρια: την ευημερία της χώρας, την ευημερία των περιφερειών, τον πληθυσμό των περιφερειών και τη σχετική σοβαρότητα των διαρθρωτικών προβλημάτων συμπεριλαμβανομένου και του ποσοστού ανεργίας και, για τους αντίστοιχους στόχους, τις αναπτυξιακές ανάγκες στις αγροτικές περιοχές. Τα κριτήρια αυτά σταθμίζονται με τον δέοντα τρόπο κατά τη διάθεση των πόρων-

ότι το άρθρο 12 παράγραφος 5 ορίζει ότι, για την περίοδο 1994-1999, 9 % των πιστώσεων αναλήψεως υποχρεώσεων των διαρθρωτικών ταμείων διατίθενται για τη χρηματοδότηση των παρεμβάσεων που επιχειρούνται με πρωτοβουλία της Επιτροπής, σύμφωνα με το άρθρο 5 παράγραφος 5 του εν λόγω κανονισμού-

ότι το άρθρο 11 του κανονισμού (ΕΟΚ) αριθ. 4253/88 του Συμβουλίου (4), όπως τροποποιήθηκε από τον κανονισμό (ΕΟΚ) αριθ. 2082/93 (5), ορίζει ότι, ένα περιορισμένο μέρος των διαθέσιμων πιστώσεων για τις κοινοτικές πρωτοβουλίες που αναλαμβάνονται στο πλαίσιο των στόχων αριθ. 1, 2 και 5β) δύναται να διατεθεί για περιοχές άλλες από εκείνες που αναφέρονται στα άρθρα 8, 9 και 11α του κανονισμού (ΕΟΚ) αριθ. 2052/88- ότι οι χορηγήσεις των πιστώσεων αυτών δεν δύνανται να έχουν ως συνέπεια τη μείωση των ποσών που χορηγούνται με βάση το άρθρο 12 παράγραφος 2 του κανονισμού (ΕΟΚ) αριθ. 2052/88, στις επιλέξιμες περιφέρειες του στόχου αριθ. 1- ότι είναι σκόπιμο, συνεπώς, να προβλεφθεί η διάθεση ποσοστού μικρότερου του 9 % των πόρων που αντιστοιχούν στον στόχο αριθ. 1 για τις κοινοτικές πρωτοβουλίες-

ότι, ως εκ τούτου, η ενδεικτική ανά κράτος μέλος κατανομή βάσει των κοινοτικών πλαισίων στήριξης του στόχου αριθ. 1 αφορά ποσόν ίσο προς 93,81 δισεκατομμύρια Ecu, σε τιμές 1994, το οποίο κατανέμεται ως εξής: 59,88 δισεκατομμύρια Ecu για τα τέσσερα κράτη μέλη που δικαιούνται συνδρομής από το χρηματοδοτικό μέσο συνοχής και 33,93 δισεκατομμύρια Ecu για τις υπόλοιπες επιλέξιμες περιφέρειες του στόχου αριθ. 1,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα ενδεικτικά μέρη ανά κράτος μέλος, με βάση το άρθρο 12 παράγραφος 4 πρώτο εδάφιο του κανονισμού (ΕΟΚ) αριθ. 2052/88, όσον αφορά τους πόρους που χορηγούνται στα κοινοτικά πλαίσια στήριξης του στόχου αριθ. 1 ο οποίος προσδιορίζεται στον ίδιο κανονισμό, είναι εκείνα που αναφέρονται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Οκτωβρίου 1993.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 185 της 15. 7. 1988, σ. 9.

(2) ΕΕ αριθ. L 193 της 31. 7. 1993, σ. 5.

(3) ΕΕ αριθ. L 79 της 1. 4. 1993, σ. 74.

(4) ΕΕ αριθ. L 374 της 31. 12. 1988, σ. 1.

(5) ΕΕ αριθ. L 193 της 31. 7. 1993, σ. 20.

ΠΑΡΑΡΤΗΜΑ

ΕΝΔΕΙΚΤΙΚΗ ΚΑΤΑΝΟΜΗ ΑΝΑ ΚΡΑΤΟΣ ΜΕΛΟΣ ΤΩΝ ΠΙΣΤΩΣΕΩΝ ΑΝΑΛΗΨΕΩΣ ΥΠΟΧΡΕΩΣΕΩΝ ΤΩΝ ΔΙΑΡΘΡΩΤΙΚΩΝ ΤΑΜΕΙΩΝ ΚΑΙ ΤΟΥ ΧΡΗΜΑΤΟΔΟΤΙΚΟΥ ΜΕΣΟΥ ΠΡΟΣΑΝΑΤΟΛΙΣΜΟΥ ΤΗΣ ΑΛΙΕΙΑΣ (ΧΜΠΑ) ΓΙΑ ΤΑ ΚΟΙΝΟΤΙΚΑ ΠΛΑΙΣΙΑ ΣΤΗΡΙΞΗΣ ΤΟΥ ΣΤΟΧΟΥ ΑΡΙΘ. 1 1994-1999 σε δισεκατομμύρια Ecu (τιμές 1994)

"" ID="01">Ελλάδα> ID="02">13,98"> ID="01">Ισπανία> ID="02">26,30"> ID="01">Ιρλανδία> ID="02">5,62"> ID="01">Πορτογαλία> ID="02">13,98 "> ID="01">Σύνολο > ID="02">59,88 ">

"" ID="01">Βέλγιο> ID="02">0,73"> ID="01">Ομοσπονδιακή Δημοκρατία της Γερμανίας> ID="02">13,64"> ID="01">Γαλλία> ID="02">2,19"> ID="01">Ιταλία> ID="02">14,86"> ID="01">Κάτω Χώρες> ID="02">0,15"> ID="01">Ηνωμένο Βασίλειο> ID="02">2,36 "> ID="01">Σύνολο > ID="02">33,93 ">